หุ้นวันนี้
วิ่งหา 1,148
21 ก.พ. 2555

วิ่งหา 1,148
เงินทุนต่างชาติไหลเข้าส่งหุ้นไทยเข้าทดสอบหาจุดสูงสุดปีที่ผ่านมา 1,1481,150 จุด ในอีก 1–2 วันนี้ 
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บริษัทหลักทรัพย์ เคทีบี (ประเทศไทย ) เปิดเผยว่า ทิศทางตลาดหุ้นวันนี้ ภาพใหญ่ยังสดใส เป็นบวก ได้จากเงินทุนต่างชาติที่ไหลเข้ามาในตลาดหุ้นไทย ส่งผลให้ภาพใหญ่ตลาดวิ่งเข้าหาจุดทดสอบ 1,148–1,150 จุด ซึ่งเป็นจุดสูงสุดเดิมของปี 2554 
“เงินทุนต่างชาติจะทำให้ 12 วันนี้ดัชนีวิ่งเข้าหา 1,148 จุดได้ และถ้าแรงขับเคลื่อนจากต่างชาติยังเหนียวแน่นก็จะตีทะลุผ่านได้ แต่ถ้าแรงซื้อฝรั่งแผ่ว ความวิตกกังวลจะนำไปสู่การขายทำกำไร” 
สำหรับปัจจัยที่ต้องเฝ้าติดตามวันที่ 22 ก.พ.นี้ การตัดสินของศาลรัฐธรรมนูญกรณี พ.ร.ก. 2 ฉบับ คือ การแก้หนี้ของกองทุนฟื้นฟู และการให้กระทรวงการคลังกู้ยืมเงินแก้ปัญหาน้ำท่วม 
ด้านตลาดหุ้นวันนี้ดัชนีปรับตัวขึ้นต่อเนื่องจาก 3 ปัจจัย คือ เงินทุนต่างชาติ การคาดหวังประเทศกรีซจะได้รับอนุมัติจากรัฐมนตรีคลังยูโรโซนในความช่วยเหลือเงินกู้รอบที่ 2 และประเทศจีนปรับลดอัตราส่วนเงินสำรองของธนาคารพาณิชย์ลง 0.5% เป็นการส่งสัญญาณจีนจะไม่ได้ดำเนินนโยบายเศรษฐกิจเข้มงวด และเป็นตัวขับเคลื่อนเศรษฐกิจโลกต่อไปได้ 
ดัชนีปิด 1,135.92 จุด เพิ่มขึ้น 5.99 จุด มูลค่าซื้อขาย 37,356.83 ล้านบาท ต่างชาติซื้อสุทธิ 2,074 ล้านบาท